CELEX: 31968R1431
Language: ro
Date: 1968-09-13 00:00:00
Title: Regulamentul (CEE) nr. 1431/68 al Comisiei din 13 septembrie 1968 de completare a Regulamentului nr. 1043/67/CEE cu definiția noțiunii de întreprindere producătoare de zahăr

03/Volumul 01
            
            
               RO
            
            
               Jurnalul Ofícial al Uniunii Europene
            
            
               116
            
         31968R1431
   
               L 226/17
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1431/68 AL COMISIEI
   
   din 13 septembrie 1968
   de completare a Regulamentului nr. 1043/67/CEE cu definiția noțiunii de întreprindere producătoare de zahăr
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul nr. 1009/67/CEE al Consiliului din 18 decembrie 1967 privind organizarea comună a piețelor în sectorul zahărului (1), în special articolul 23 alineatul (4),
   întrucât, în special, articolul 23 din Regulamentul nr. 1009/67/CEE și regulamentele adoptate pentru aplicarea acestuia prevăd dispoziții referitoare la întreprinderile producătoare de zahăr; întrucât Regulamentul nr. 1043/67/CEE al Comisiei din 22 decembrie 1967 privind normele de aplicare pentru stabilirea cotelor de bază în sectorul zahărului (2) trebuie completat cu definiția noțiunii de întreprindere producătoare de zahăr în vederea asigurării unei aplicări uniforme a dispozițiilor menționate mai sus în toate statele membre;
   întrucât scopul dispozițiilor tranzitorii ale Regulamentului nr. 1009/67/CEE este de a limita producția comunitară și de a promova specializarea sa regională; întrucât, în consecință, trebuie definită noțiunea de întreprindere producătoare de zahăr limitând alocarea de cote de bază acelor organizații care constituie unități economice și care exploatează, în calitate de persoane juridice independente și pe riscul propriu, una sau mai multe fabrici de zahăr;
   întrucât măsurile prevăzute în prezentul regulament sunt în conformitate cu avizul Comitetului de gestionare a zahărului,
   ADOPTĂ PREZENTUL REGULAMENT:
   Articolul 1
   Se inserează următorul articol 4a în Regulamentul nr. 1043/67/CEE:
   
      „Articolul 4a
      În sensul Regulamentului nr. 1009/67/CEE, se înțelege prin «întreprindere producătoare de zahăr» o organizație economică unică, care acționează ca persoană juridică independentă și exploatează sub responsabilitate proprie una sau mai multe fabrici de zahăr.”
   
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 1968.
      
         
            Pentru Comisie
         
         
            Președintele
         
         Jean REY
         
      
   
   
      (1)  JO 308, 18.12.1967, p. 1.
   
      (2)  JO 314, 23.12.1967, p. 17.